บาทเปิดตลาด 34.84  กลับมาแข็งค่า
เงินบาทเปิดตลาด 34.84 บาทต่อดออล่าร์  กลับมาแข็งค่าจากแรงขายดอลล์หลังตัวเลขเศรษฐกิจสหรัฐต่ำกว่าคาด
16 ก.ย. 2559

เงินบาทเปิดตลาด 34.84 บาทต่อดออล่าร์  กลับมาแข็งค่าจากแรงขายดอลล์หลังตัวเลขเศรษฐกิจสหรัฐต่ำกว่าคาด
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดที่ระดับ 34.84 แข็งค่าจากช่วงปิดตลาดเย็น วานนี้ที่ระดับ 34.92/93 บาท/ดอลลาร์ เนื่องจากมีแรงเทขายดอลลาร์หลังตัวเลขค้าปลีกของสหรัฐออกมาแย่กว่าที่ตลาดคาดการณ์ โดยบาทเคลื่อนไหวในทิศทางเดียวกับค่าเงินในภูมิภาค
"บาทกลับมาแข็งค่า เปิดตลาดเช้านี้ที่ 34.84 (บาท/ดอลลาร์) ก่อนที่จะไหลลงมาที่ 34.814 (บาท/ดอลลาร์) หลังตัวเลขค่าปลีกสหรัฐออกมาแย่กว่าที่ตลาดการณ์ ทำให้มีแรงเทขายดอลลาร์ออกมา" นักบริหารเงิน กล่าว
นักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 34.75-34.85 บาท/ดอลลาร์
"ทิศทางบาทน่าจะแข็งค่าแค่ช่วงสั้นๆ ตามปัจจัยใหม่ที่เข้ามา" นักบริหารเงิน กล่าว